שמעון לב

שמעון לב (נולד ב-1 באוגוסט 1962) הוא אמן ואוצר בתחום הצילום, והיסטוריון עצמאי, מדריך טיולים וחוקר של תרבות הודו בישראל. עבודות הצילום שלו נמצאות באוספים במוזיאונים ובאוספים פרטיים, בישראל ובעולם, ועד היום (2016) הוא הציג 28 תערוכות יחיד.

ביוגרפיה
שמעון לב נולד בירושלים כבן זקונים לדבורה לבית לדרר וזאב לב, אמו נפטרה כשהיה בן שש. על פי עדותו, מותה העלה את המוות כמוטיב חוזר בעבודותיו. למד בבית הספר "חורב", ולאחר מכן בישיבה תיכונית. הוא סולק מהישיבה כתוצאה מעבירת משמעת חמורה. השתייך לתנועות הנוער עזרא ובני עקיבא. דחה את גיוסו לצה"ל בשנה כדי ללמוד בישיבת מרכז הרב. בצה"ל שירת, כאחיו הבכור נחום לב, כלוחם בסיירת מטכ"ל.

לב סיים לימודי צילום במכללת הדסה ב-1988. השלים תואר ראשון בלימודי הודו באוניברסיטה העברית בירושלים, ותואר שני בהצטיינות בתוכנית מחקרית אישית. לב קיבל תואר דוקטור מהאוניברסיטה העברית ב-2016, בהנחייתם של יוחנן גרינשפן ובועז הוס, על עבודה שכותרתה "נהירין לנו שבילין דהודו", המפגש התרבותי בין העולם היהודי לבין הודו על רקע צמיחתן של התנועות הלאומיות, הציונית וההודית.

שמעון לב כתב מספר ספרים שעסקו בתחומים מגוונים: הספר "Soulmates", על מהאטמה גנדהי והאדריכל היהודי הרמן קלנבאך, שהפכו לחברים קרובים לאחר שנפגשו בעת שהותו של גנדהי בדרום אפריקה. באותה תקופה עוצבו השקפותיו של גנדהי על גזענות ועל זכויות אדם, והספר עוסק בהשפעה ההדדית בין השניים. העיתון ההודי "The Hindu" כתב על הספר שהוא "מלא תובנות" ושהוא מהווה "תוספת רבת ערך למחקר ההיסטורי על גנדהי". בין היתר, הספר מפריך את ההשערה שהועלתה על ידי ג'וזף לליוולד, שבין השניים היו יחסים אינטימיים.

בעקבות הפרסום על הקשרים בין גנדהי לבין קלנבאך בספרו של לב, החליטה ממשלת ליטא בספטמבר 2015 להקים פסל לציון חברותם.

לב הוא גם העורך של הספר "ושיודע לשאול", הכולל ארבעה עשר מונולוגים של דתיים לשעבר (בהם מונולוג של לב עצמו, בעילום שמו, וכן של אחיו, נחום לב).

לב שהה תקופות ארוכות בהודו ובסין, והדריך שם בטיולים. פרסם שורה ארוכה של מאמרים וביקורות ספרים שנושאם תרבויות המזרח הרחוק. הוא שימש כמבקר ספרים שעסקו בתרבויות המזרח במדור הספרים של עיתון ידיעות אחרונות. לב מלמד צילום במכללת הדסה ובאגף הנוער של מוזיאון ישראל בירושלים.

פעילות אמנותית
שמעון לב הציג את עבודות הצילום שלו ב-28 תערוכות יחיד, ביניהן: הביאנלה השנייה לצילום ישראלי במשכן לאומנות בעין חרוד; הוא השתתף בלמעלה מחמישים תערוכות קבוצתיות. כמו כן, יצר צילומים לשורה של ספרים, וביים שלושה סרטי טלוויזיה.

בתערוכה לסיכום מאה שנות צילום בארץ ישראל, נבחר לב לייצג את שנות התשעים.

בשנת 2014 יצר לב תערוכת צילומים, וידאו ומיצגים על משפחת אביו, בשם "שני ארכיונים משפחתיים", במשותף עם האמן האוסטרי . התערוכה הוצגה בישראל ובאוסטריה. דרשמידט הציג בה מסמכים ותיעוד אמנותי של בני משפחתו, שאחדים מהם היו נאצים. לב סיפר, שאחדים מהם החרימו את דרשמידט ואף איימו לתבוע אותו למשפט. התערוכה, שבה גם עבודות משותפות של שני האמנים, זכתה לכיסוי נרחב.

בשנת 2016 אצר לב את התערוכה "ירושלים בעיני צלמיה 1950-1900" במוזיאון מגדל דוד.

בשנת 2019 אצר לב את תערוכת הצילומים "ההר - מסע מצולם אל הר הבית מ-1839 ועד ימינו".

משפחתו
לב הוא גרוש ואב לשלושה, ומתגורר ביפו. הוא בין הגברים הראשונים בישראל, שגידל את שלושת ילדיו כאב משמורן.

ספריו
ככותב
"ושיודע לשאול", הוצאת חרגול, 1998
"Soulmates: The Story of Mahatma Gandhi and Hermann Kallenbach", Orient Blackswan, 2012
 "נהירין לנו שבילין דהודו", המפגש בין העולם היהודי-ציוני להודו ותרבותה על רקע צמיחת התנועות הלאומיות. הוצאת גמא, 2018. הספר מבוסס על עבודת הדוקטור של לב.
 From Lithuania to Santiniketan: Schlomith Flaum & Rabindranath Tagore". Lithuanian Embassy in New Delhi, New Delhi, 2018

סיפורים קצרים
 "לגעת בעור", מגזין "מסע אחר", 1999
 "גדעון בגיגית בגג העולם", בתוך: "אלו החיים שהייתי רוצה לחיות", אנתולוגית סיפורי מסע, עם עובד 2002
 "קוקוס לטוסטוס", 2005.

עורך מדעי
 "סאטיאגרהא בדרום אפריקה", תרגום האוטוביוגרפיה של מוהנדס קרמצ'נד גנדי, הוצאת בבל 2014
 עדנה פרננדס, "יהודים אחרונים בקראלה", הוצאת עם עובד 2011
 אן קשמן וג'רי ג'ונס, "הדרך לנירוונה: המדריך השלם ליוגים, גורואים, אשרמים ומקדשים בהודו הרוחנית", הוצאת פן 2000
 מוהנדס קרמצ'נד גנדהי, "שלטון עצמי" (תרגום מהינדי: הינד סווארג'). בתוספת "מכתב להינדו" מאת לב טולסטוי, והקדמה מאת שמעון לב. הוצאת אדם עולם, 2016.
 קטלוג התערוכה "ירושלים בעיני צלמיה 1950-1900" במוזיאון מגדל דוד, 2016
 אבשלום לוי, "שטח הפקר" (אלבום צילומים). הוצאה עצמית, 2016

כצלם
 Das Land der Bible," Wolfgang Sottil (writer), Styria, Gratz, Austria 1995"
 מנחם מרכוס, "מורה דרך: 50 מסלולי הליכה קלאסיים בישראל", הוצאת מפה 2009.

מאמרים נבחרים
 "גנדי והשואה", "היה היה", כתב עת להיסטוריה, גיליון מס 9, האוניברסיטה העברית ירושלים, 2012
 "טאגור והיהודים, הקול האחר הבודד", כתב העת מבוע, גיליון מ"ט, ירושלים 2008
 "וריד עמוק אל העולם שמעבר – מהטמה גנדי והרמן קלנבך בחוות טולסטוי", זמנים, גיליון מיוחד על הודו. עורכים: מירי אליאב פלדון ואייזיק לובלסקי
"נטייה עמוקה לרוחניות", "זמנים" מס. 122, 2013
"להחליף טיגריס בטיגריס", באתר "העוקץ", מאי 2012
 "לשבור את מחסום הזרות", מסע אחר 69
 "אם אהבתי במכירת כיסופים", בתוך: "מראה, מקום", קטלוג התערוכה, בית עגנון ירושלים, 2010
 "על חשבון הנפש של היוצר על היצור", מבוע, קיץ 2009
 "יושבים בצריפים ובוכים כקטון וכגדול - מעברת מחנה משואה", מבוע, קיץ 2008
 "עולים לרגל", מאמר בקטלוג תערוכת יחיד בשם זה, מוזיאון מגדל דוד, ירושלים 1998
 "במצר פי הצלמוניה", בתוך: קטלוג התערוכה "ירושלים בעיני צלמיה 1950-1900", 2016

 "Gandhi and his Jewish Theosophist Supporters in South Africa", in: Julie Chajes and Boaz Huss, eds. Theosophical Appropriations: Esotericism. Kabbalah and the Transformation of Traditions, Goren Goldstein Library of Jewish Thought, Ben Gurion University Press (forthcoming, Sept. 2016).
 "Melting Hitler's 'Heart of Stone' - Gandhi's Attitude to the Holocaust," "The Journal of Judeo Indo Studies", Vol. 13, 2013 (German version in: SudAsien 33. Jahrgang, Nr. 3/2013)

 "From a Failing Lawyer to A Mass Movement Leader," Article and academic editing of the Hebrew translation to "Gandhi's Satyagraha in South Africa," Babel, 2014.

סרטים
 "אצלנו אין כל חדש", (גרמנית: "Bei uns nichts Neues")
 "בני דוד," במאי-שותף עם עידו גלאס, במסגרת "הסיפור האמיתי", ערוץ 1 1998
 "Berliner City Tour" (Director), independent, 1999
 "לב הזיכרון", הוקרן בפסטיבל עין יהודית בסינמטק תל אביב, 2005.

פרסים
פרס קרן לקריץ למחקר, האוניברסיטה העברית, 2009

קישורים חיצוניים


 הדף של שמעון לב באתר של מוזיאון ישראל
 דיוקן עצמי: שמעון לב, בבלוג "ציורי אור" מאת יוחאי רוזן
 סדרת מאמרים על טיולים בשביל ישראל ובהודו, באתר "מסע אחר"
 ראיון עם תומר פרסיקו
 "מהטמה גנדי: הקשר היהודי", אריאל הורוביץ, "מקור ראשון", 28.9.2012
 , מתוך "בקריאה ראשונה"
 , בתוכנית לונדון את קירשנבאום

הערות שוליים

קטגוריה:אוצרים ישראלים
קטגוריה:צלמים ישראלים
קטגוריה:בוגרי בית הספר היסודי חורב (ירושלים)
קטגוריה:בוגרי תנועת עזרא
קטגוריה:בעלי תואר דוקטור מהאוניברסיטה העברית בירושלים
קטגוריה:בוגרי המכללה האקדמית הדסה ירושלים
קטגוריה:ישראלים שנולדו ב-1962